Rett nord for Huseby og Kolstad møter Kongsvegen både Kolstadvegen og Nedre Flatåsveg i et planfritt kryss. Herfra går Kongsvegen mot nordvest som en del av fylkesvei 6650. Her går vegen først med Flatåsen mot nord og Søremsåsen som en del av Bymarka mot sør, før den like etter passerer Kolsås. Etter dette møtes Kongsvegen og Smistadvegen ved Smistadkrysset like øst for Granåsen før den svinger nordøstover og passerer Leirbrua og Leirelva der fylkesveg 6650 skifter navn til Byåsveien.